**Likumprojekta “Grozījumi Invaliditātes likumā” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **Tiesību akta projekta anotācijas kopsavilkums** | | | |
| Mērķis, risinājums un projekta spēkā stāšanās laiks (500 zīmes bez atstarpēm) | | | Likumprojekta „Grozījumi Invaliditātes likumā” (turpmāk – likumprojekts) mērķis ir pilnveidot asistenta pakalpojuma pašvaldībā, augstskolā un koledžā nodrošināšanas kārtību un nepieciešamības novērtēšanas kārtību, ieviešot vienotu anketu pakalpojuma nepieciešamības izvērtēšanai pilngadīgām personām. Vienlaikus likumprojekts paredz paplašināt asistenta pakalpojumu bērniem ar invaliditāti, nosakot pavadoņa un asistenta pakalpojumu, nodrošināt pašvaldības finansētu aprūpes pakalpojumu, kā arī mainīt pakalpojuma piešķiršanas kārtību.  Likumprojekts stājas spēkā 2021.gada 1.jānvārī, bet atsevišķas tā normas stājas spēkā 2021.gada 1.jūlijā. |
| **I. Tiesību akta projekta izstrādes nepieciešamība** | | | |
| 1. | Pamatojums | Likumprojekts izstrādāts pamatojoties uz:   1. Deklarācijas “Par Artura Krišjāņa Kariņa vadītā Ministru kabineta iecerēto darbību” 112. un 114.punktu; 2. Valsts kontroles 2016.gada 18.martā publicētajā revīzijas ziņojumā “Vai personām ar invaliditāti paredzētais asistenta pakalpojums nodrošina tā izveidošanas mērķu segšanu?” sniegtajiem ieteikumiem par asistenta pakalpojuma pašvaldībā pilnveidošanu; 3. pamatojoties uz Ministru kabineta 2020.gada 22.septembra sēdē izskatīto un atbalstīto informatīvo ziņojumu “Par priekšlikumiem valsts budžeta ieņēmumiem un izdevumiem 2021.gadam un ietvaram 2021.–2023.gadam”. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Asistenta pakalpojums pašvaldībā, ko finansē no valsts budžeta, tika ieviests 2013.gadā ar mērķi sniegt atbalstu nokļūšanai darba vietā, izglītības iestādē vai pakalpojumu saņemšanas vietā, kā arī, lai sniegtu atbalstu personu ar invaliditāti ģimenes locekļiem un veicinātu to iesaisti darba tirgū. Savukārt no 2019.gada 1.septembra tika ieviests no valsts budžeta finansēts asistenta pakalpojums augstskolās un koledžās studējošajiem, kuru nodrošina personas deklarētās dzīvesvietas sociālais dienests.  Laika gaitā diskusijās ar nevalstiskajām organizācijām (turpmāk – NVO) un pašvaldību sociālajiem dienestiem tika secināts, ka asistenta pakalpojums pašvaldībā, augstskolā un koledžā (turpmāk - asistenta pakalpojums) neapmierina mērķa grupu un pakalpojuma nodrošināšanā ir nepieciešamas izmaiņas. Arī Valsts kontrole lietderības revīzijā par asistenta pakalpojuma nodrošināšanu ir konstatējusi nepilnības un 2016.gada 18.martā publicētajā revīzijas ziņojumā “Vai personām ar invaliditāti paredzētais asistenta pakalpojums nodrošina tā izveidošanas mērķu segšanu?” sniegusi ieteikumus par asistenta pakalpojuma pašvaldībā pilnveidošanu.  Asistenta pakalpojuma nodrošināšanā identificētas šādi būtiskākie trūkumi:  1) nepilnīga pakalpojuma nepieciešamības noteikšanas kārtība, kas ļauj saņemt pakalpojumu arī personām, kurām asistenta atbalsts nav nepieciešams;  2) asistenta pakalpojuma administrēšana ir sarežģīta un rada nesamērīgu slogu asistentiem, pakalpojuma saņēmējiem un sociālajiem dienestiem;  3) personas ar invaliditāti jūtas aizskartas, jo saņemtā pakalpojuma pierādīšanas dēļ nākas atklāt privātās dzīves detaļas;  4) nesamērīgi zems asistenta atalgojums (minimālā stundas tarifa likme).  Labklājības ministrija (turpmāk – Ministrija) izstrādāja konceptuālo ziņojumu “Par asistenta pakalpojuma pašvaldībā pilnveidošanu” (turpmāk – Ziņojums) un 2020.gada 14.jūlijā to iesniegusi Valsts kancelejā (ar vēstuli Nr.TA-92/21-21/177) izskatīšanai Ministru kabinetā, kurā ietverti risinājumi augstāk minēto trūkumu novēršanai.  Izstrādātais Ziņojums paredz piecus dažādus asistenta pakalpojuma pilnveidošanas variantus, no kuriem, ņemot vērā katra ziņojumā izklāstītā varianta ietekmi uz identificēto trūkumu novēršanu, kā arī NVO un pakalpojumu saņēmēju izteiktos iebildumus un priekšlikumus par asistenta pakalpojuma nodrošināšanu, atbalstam Ministrija virzīja 1.A risinājuma variantu. Ziņojums izskatīts un atbalstīts Ministru kabineta sēdē 2020.gada 29.septembrī.  Ziņojuma 1.A variants paredz ieviest:   * asistenta pakalpojumu pilngadīgām personām un bērniem, kuru finansē valsts, bet pašvaldības administrē; * vienotu anketu visās pašvaldībās asistenta pakalpojuma nepieciešamības izvērtēšanai pilngadīgām personām, noteikt vienas vienības cenu, paaugstināt atalgojumu asistentiem; * atvieglotu atskaitīšanās kārtību par saņemto un sniegto asistenta pakalpojumu; * ievērojami mainīt un paplašināt asistenta pakalpojumu bērniem ar invaliditāti, nosakot pavadoņa un asistenta pakalpojumus, un vienlaikus paredzot nodrošināt arī pašvaldības finansētu aprūpes pakalpojumu.   Norēķināšanās kārtība starp Ministriju un sociālajiem dienestiem tiek saglabāta līdzšinējā – ministrija sedz pašvaldībām pakalpojumam izlietotā finansējuma apmēru. Savukārt sociālās aprūpes pakalpojumu bērniem finansē no pašvaldību budžeta līdzekļiem.  Līdz ar to likumprojekts paredz:   1. Papildināt Invaliditātes likuma (turpmāk – Likums) 1.pantu ar 11. un 12.punktu, kuros skaidroti pavadoņa un sociālās aprūpes termini. 2. Papildināt Likuma 12.panta pirmo daļu ar 4.1 un 4.2 punktu nosakot, ka personām no 5 līdz 18 gadu vecumam ar invaliditāti ir tiesības saņemt no valsts budžeta apmaksātu pavadoņa pakalpojumu un no pašvaldības budžeta apmaksātu aprūpes pakalpojumu. 3. Izteikt likuma 12.panta otro daļu jaunā redakcijā, kas paredz, ka asistenta pakalpojumu personai ar I un II invaliditātes grupu turpmāk būs tiesības saņemt, pamatojoties uz pašvaldības sociāla dienesta veikto asistenta pakalpojuma nepieciešamības un atbalsta intensitātes novērtējumu nevis uz Veselības un darbspēju ekspertīzes ārstu valsts komisijas (turpmāk – VDEĀVK) uzsniegtu atzinumu par asistenta pakalpojuma nepieciešamību, kā tas ir noteikts šobrīd. 4. Papildināt Likuma 12.pantu ar 2.3 un 2.4 daļu nosakot, kurām personām no 5 līdz 18 gadu vecumam ar invaliditāti ir tiesības saņemt pavadoņa pakalpojumu un aprūpes pakalpojumu. 5. Deleģējumu Ministru kabinetam noteikt kritērijus asistenta pakalpojuma nepieciešamības un atbalsta intensitātes novērtēšanai. Tā kā saskaņā ar grozījumiem 12.panta otrajā daļā asistenta pakalpojumu pilngadīgai personai ar I un II invaliditātes grupu būs tiesības saņemt pamatojoties uz sociāla dienesta veikto asistenta pakalpojuma nepieciešamības un atbalsta intensitātes novērtējumu, ir nepieciešams noteikt attiecīgus kritērijus. 6. Papildināt Likuma 12.pantu ar 6.1 daļu, deleģējot Ministru kabinetam noteikt pavadoņa pakalpojumu, kritērijus atzinuma sniegšanai par pavadoņa pakalpojuma nepieciešamību, šā pakalpojuma piešķiršanas, atteikšanas, izbeigšanas un pārtraukšanas nosacījumus un kārtību, maksimālo pakalpojuma apjomu, prasības pavadonim, kā arī vienas stundas izmaksas un finansēšanas noteikumus. 7. Papildināt Likuma 12.pantu ar 6.2 daļu, deleģējot Ministru kabinetam noteikt aprūpes pakalpojuma minimālo vienas pakalpojuma stundas cenu un maksimālo aprūpes pakalpojuma apjomu. Savukārt pašvaldībām saistošajos noteikumos aprūpes pakalpojuma piešķiršanas, atteikšanas, izbeigšanas un pārtraukšanas nosacījumus un kārtību, kritērijus aprūpes pakalpojuma nepieciešamības novērtēšanai un prasības aprūpes pakalpojuma sniedzējam. 8. Papildināt Likuma 12.pantu ar astoto daļu, nosakot, ka datus par asistenta pakalpojuma, pavadoņa pakalpojuma un aprūpes pakalpojuma saņēmēju un sniedzēju, šo pakalpojumu nepieciešamības novērtēšanu un nodrošināšanu iekļauj Valsts sociālās politikas monitoringa informācijas sistēmā (turpmāk – SPOLIS). Tāpat tiek noteiktas tiesības VDEĀVK, Ministrijai un pašvaldību sociālajiem dienestiem reglamentējošos normatīvajos aktos noteikto funkciju un uzdevumu izpildei apstrādāt informācijas sistēmā SPOLIS iekļauto informāciju saistībā ar asistenta pakalpojuma, pavadoņa pakalpojuma un aprūpes pakalpojuma nodrošināšanu, tostarp apstrādāt personas datus. Pēc likumprojekta pieņemšanas Saeimā ir jāveic grozījumi Ministru kabineta 2014.gada 30.septembra noteikumos Nr.587 “Valsts sociālās politikas monitoringa informācijas sistēmas noteikumi”, nosakot  personu identificējošus datus, datus par personas dzīvesvietu, invaliditātes datus, datus par asistenta pakalpojuma, pavadoņa pakalpojuma un aprūpes pakalpojuma nepieciešamības novērtēšanu un nodrošināšanu, t.sk. par minēto pakalpojumu sniegšanu, finanšu izlietojumu un rezultatīvo rādītāju izpildi. 9. Lai ieviestu likumprojektā noteiktās izmaiņas, nepieciešami vismaz seši mēneši, lai izstrādātu nepieciešamo tiesisko regulējumu un veiktu nepieciešamās izmaiņas informācijas sistēmās - SPOLIS un pašvaldību Sociālās sfēras procesu pārvaldības lietojumprogrammā (SOPA). Tāpat ir nepieciešams izstrādāt metodiku jaunās asistenta pakalpojuma nepieciešamības un atbalsta intensitātes novērtēšanas anketas (kritēriju) pielietošanai un nodrošināt sociālo dienestu apmācības, kā arī veiksmīgai izmaiņu ieviešanai nepieciešama savlaicīga sabiedrības informēšana. Līdz ar to Likumprojekts paredz pārejas noteikumus, kas nosaka, ka 1.panta 11. un 12.punkts, 12.panta pirmās daļas 4.1 un 4.2 punkts un 2.3, 2.4, 5.2, 6.1, 6.2, astotā daļa, kā arī grozījumi 12.panta pirmās daļas 3., 3.1 punktā, otrajā un 5.1 daļā stājas spēkā 2021.gada 1.jūlijā. 10. Grozījums Likuma 12 panta sestajā daļā stājas spēkā 2021. gada 1. janvārī, proti, stāsies spēkā norma, ka Ministru kabinets nosaka asistenta pakalpojumam no valsts budžeta nepieciešamā finansējuma apmēru. Atbilstoši Ministru kabineta 2019.gada 13.septembra sēdes protokollēmuma Nr.41.1.§ 20.punktam Ministrijai tika uzdots izstrādāt grozījumus normatīvajos aktos, paredzot, ka valsts budžeta izdevumi, kas ir tieši saistīti ar minimālo algu ar 2020.gada 1.janvāri netiek piesaistīti minimālās algas apmēram, un iesniegt izskatīšanai Ministru kabinetā 2020.gada budžeta likumprojektu paketē. Saistībā ar minēto lēmumu Ministrija izstrādāja attiecīgu likumprojektu un 2019.gada 13.novembrī Saeima pieņēma likumu “Grozījumi Invaliditātes likumā”, kurā cita starpā noteikts deleģējums Ministru kabinetam noteikt no valsts budžeta nepieciešamā finansējuma apmēru, atsaistot atalgojuma apmēru asistentiem no minimālās algas. Šobrīd saskaņā ar Ministru kabineta 2012.gada 18.decembra noteikumu Nr.942 “Kārtība, kādā piešķir un finansē asistenta pakalpojumu pašvaldībā, augstskolā un koledžā” (turpmāk - MK noteikumi Nr.942) normām asistenta atalgojums noteikts atbilstoši minimālajai stundas tarifa likmei. Līdz 2021.gada 1.janvārim, kad spēkā stāsies Likuma 12.panta sestās daļas norma par deleģējumu Ministru kabinetam noteikt asistenta pakalpojumam nepieciešamā valsts budžeta finansējuma apmēru, ir nepieciešams sagatavot grozījumus MK noteikumos Nr.942, lai noteiktu asistenta pakalpojuma vienas stundas cenu no 2021.gada 1.janvāra līdz 2021.gada 1.jūlijam, kas aprēķināta, ņemot vērā minimālo algu, kāda tā būs no 2021.gada 1.janvāra, jo saskaņā ar darba likumdošanu darba samaksa nevar būt zemāka par minimālās algas apmēru (arī tad, ja tā nav noteikta minimālās stundas tarifa likmes apmērā, bet gan tā vietā noteikta pakalpojuma vienas stundas cena). | |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija. | |
| 4. | Cita informācija | Nav | |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | | Likumprojekts tieši ietekmēs personas ar invaliditāti, t.sk. bērnus ar invaliditāti, personu ar invaliditāti ģimenes, asistenta pakalpojuma sniedzējus, VDEĀVK un pašvaldību sociālie dienestus.  Saskaņā ar SPOLIS datiem asistenta pakalpojumu 2019.gadā kopumā saņēma 10622 personas ar invaliditāti, bet pakalpojumu sniedza 10698 asistenti. Atbilstoši Ministrijas prognozēm 2021.gadā:  - pavadoņa pakalpojums indikatīvi varētu būt nepieciešams 600 bērniem ar invaliditāti un 600 personas potenciāli varētu sniegt pavadoņa pakalpojumu;  - aprūpes pakalpojums dzīvesvietā indikatīvi var būt nepieciešams 1000 bērniem ar invaliditāti un tas ietekmēs aptuveni 1000 šo bērnu ģimenes vai audžuģimenes.  Likumprojekts var attiekties apmēram uz 27134 personām ar invaliditāti, kurām šobrīd ir tiesības vērsties ar iesniegumu pašvaldības sociālajā dienestā, lai pieprasītu asistenta pakalpojumu (personas ar I un II invaliditātes grupu, kurām VDEĀVK ir izsniegusi atzinumus par asistenta pakalpojuma nepieciešamību un bērni ar invaliditāti no 5 gadu vecuma, kuriem VDEĀVK ir izsniegusi atzinumu par īpašas kopšanas nepieciešamību), bet kuras šo pakalpojumu nav saņēmušas. Tiesiskais regulējums var attiekties arī uz mērķa grupas radiniekiem, draugiem vai citām personām, kurām ir darba vai personiskā pieredze saskarsmē ar personām ar invaliditāti un kuras potenciāli varētu sniegt asistenta pakalpojumu, pavadoņa pakalpojumu un aprūpes pakalpojumu. | | | | | | | |
| 2. | Tiesiskā regulējuma ietekme uz tautsaimniecību un administratīvo slogu | | | | Likumprojektam nav būtiskas ietekmes uz tautsaimniecību.  Likumprojekta tiesiskais regulējums rada tiesības personām no 5 līdz 18 gadu vecumam ar invaliditāti saņemt jaunu pakalpojumu – pavadoņa pakalpojumu, kas var nedaudz palielināt administratīvais slogu pašvaldību sociālajiem dienestiem sakarā ar klientu skaita palielināšanos (apmēram 600 personas gadā). Tāpat likumprojekta tiesiskais regulējums rada tiesības personām no 5 līdz 18 gadu vecumam ar invaliditāti, kurām ir atzinums par īpašas kopšanas nepieciešamību, saņemt no pašvaldību budžeta apmaksātu aprūpes pakalpojumu. Kā rezultātā pašvaldību sociālajiem dienestiem var palielināties administratīvais slogs sakarā ar klientu skaita palielināšanos (apmēram 1000 personas gadā) un nepieciešamību izvērtēt aprūpes pakalpojuma nepieciešamību potenciālajiem aprūpes pakalpojuma saņēmējiem.  Vienlaikus ir jāņem vērā, ka sakarā ar izmaiņām asistenta pakalpojuma nodrošināšanā būtiski tiks uzlabota un vienkāršota asistenta pakalpojuma administrēšanas kārtība un asistentu atskaitīšanās sociālajiem dienestiem par sniegto pakalpojumu. Izmaiņas paredz, ka asistenta pakalpojumu sociālais dienests personai varēs piešķirt uz periodu uz trim gadiem, nevis līdz vienam gadam, kā ir noteikts šobrīd. Tādejādi sociālajiem dienestiem ilgtermiņā apmēram par 1/3 daļu samazināsies gada laikā apkalpojamo klientu skaits.  Savukārt, pieņemot atskaites par pakalpojuma sniegšanu, sociālajam dienestam vairs nebūs individuāli jāvērtē asistenta pakalpojuma saņēmēja konkrēti pārvietošanās maršruti, dienas un laiki, kad konkrētā vieta ir apmeklēta u.tml., tāpat nebūs jāuzskaita un jāpieprasa apliecinājumi par katras vietas un institūcijas apmeklējumu. Saskaņā ar spēkā esošo normatīvo regulējumu asistenta pakalpojumu piešķir konkrētas vietas (piemēram, darba vieta, skola, dienas centrs) apmeklēšanai, bet asistentam ir vienu reizi mēnesī sociālajā dienestā ir jāiesniedz pārskats par asistenta pakalpojum sniegšanu un jāapliecina, ka attiecīgā vieta ir apmeklēta un tam patērēts norādītais stundu skaits. Izmaiņas paredz, ka no 2021.gada 1.jūlija personai tiek piešķirts konstants pakalpojuma stundu skaits mēnesī un ir vienkāršota atskaitīšanās kārtība, paredzot iesniegt tikai ikmēneša apliecinājumu, t.i., asistenta un asistenta pakalpojuma saņēmēja parakstīts pakalpojuma pieņemšanas /nodošanas akts par mēnesī izlietotajām pakalpojuma stundām (persona un asistents apliecina, ka pakalpojums sniegts/ saņemts piešķirtajā konstanto stundu apjomā). Līdz ar to, sociālo dienestu darbs klientu atskaišu pieņemšanā un administrēšanā tiks būtiski atvieglots. Tādējādi kopumā pašvaldību sociālo dienestu darbinieku noslodze būtiski nemainīsies.  Administratīvais slogs varētu samazināsies VDEĀVK, jo nebūs vairs jāizsniedz atzinums par asistenta pakalpojuma nepieciešamību pilngadīgām personām. Vienlaikus jāņem vērā, ka VDEĀVK būs jāizsniedz jauns atzinums - par pavadoņa pakalpojuma nepieciešamību bērniem no 5 līdz 18 gadu vecumam. 2019.gadā VDEĀVK izsniedza 16022 atzinumus par asistenta pakalpojuma nepieciešamību, bet pavadoņa pakalpojuma nepieciešamība indikatīvi tiek plānota 600 personām ar invaliditāti.  Taču jāņem vērā, ka ik gadu saistībā ar sabiedrības novecošanos, šķēršļiem veselības aprūpes pakalpojumu pieejamībā, sabiedrības informētību un citu faktoru dēļ kopējais personu ar invaliditāti skaits pieaug. Tāpat pieaug VDEĀVK pieņemto ar invaliditāti saistīto lēmumu skaits (izsniegtie atzinumi). Saskaņā ar Invaliditāte informācijas sistēmas datiem izsniegti kopumā 2016.gadā – 39 798 atzinumi, 2017.gadā – 41 081 atzinumi, 2018.gadā – 44 628 atzinumi, 2019.gadā – 47 422 atzinumi. Visvairāk VDEĀVK izsniedz atzinumus par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai un šo atzinumu skaits ar katru gadu turpina pieaugt.  Līdz ar to kopējais VDEĀVK izsniegto atzinumu skaits nesamazināsies un arī pašvaldību sociālo dienestu darbinieku noslodze būtiski nemainīsies un attiecīgi administratīvais slogs nemazināsies. | | | | | | | |
| 3. | Administratīvo izmaksu monetārs novērtējums | | | | Tiesiskais regulējums neradīs būtiskas administratīvās izmaksas fiziskām personām (mērķa grupai). Pienākumi, kas saistīti ar informācijas sniegšanu gada laikā nepārsniegs 200 euro.  Tiesiskais regulējums neradīs administratīvās izmaksas juridiskām personām. | | | | | | | |
| 4. | Atbilstības izmaksu monetārs novērtējums | | | | Projektā ietverto prasību izpilde nerada izmaksas fiziskām un juridiskām personām. | | | | | | | |
| 5. | Cita informācija | | | | Nav | | | | | | | |
|  | | | | | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | | | |
| Rādītāji | | | 2020 | | | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | | | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022. gadam |
| 1 | | | 2 | | | 3 | 4 | 5 | 6 | 7 | 8 |
| 1. Budžeta ieņēmumi | | | *17 616 217* | | | 0 | *17 616 217* | 0 | *17 616 217* | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | *17 616 217* | | | 0 | *17 616 217* | 0 | *17 616 217* | 0 | 0 |
| 1.2. valsts speciālais budžets | | | 0 | | | 0 | 0 | 0 | 0 | 0 | 0 |
| 1.3. pašvaldību budžets | | | 0 | | | 0 | 0 | 0 | 0 | 0 | 0 |
| 2. Budžeta izdevumi | | | *17 616 217* | | | 00 | *17 616 217* | 11 325 010 | *17 616 217* | 26 110 857 | 28 356 932 |
| 2.1. valsts pamatbudžets, *tai skaitā:* | | | *17 616 217* | | | 0 | *17 616 217* | 9 486 120 | *17 616 217* | *21 364 224* | *23 372 967* |
| *05.01.00 “Sociālās rehabilitācijas valsts programmas”* | | | *17 616 217* | | |  | *17 616 217* | *9 349 520* | *17 616 217* | *21 364 224* | *23 372 967* |
| *97.02.00 “Nozares centralizēto funkciju izpilde”* | | | *0* | | | *0* | *0* | *136 600* | *0* | *0* | *0* |
| 2.2. valsts speciālais budžets | | | 0 | | | 0 | 0 | 0 | 0 | 0 | 0 |
| 2.3. pašvaldību budžets | | | 0 | | | 0 | 0 | 1 838 890 | 0 | 4 746 633 | 4 983 965 |
| 3. Finansiālā ietekme | | | 0 | | | 0 | 0 | -11 325 010 | *0* | -26 110 857 | -28 356 932 |
| 3.1. valsts pamatbudžets | | | 0 | | | 0 | 0 | -9 486 120 | *0* | -21 364 224 | -23 372 967 |
| 3.2. speciālais budžets | | | 0 | | | 0 | 0 | 0 | 0 | 0 | 0 |
| 3.3. pašvaldību budžets | | | 0 | | | 0 | 0 | -1 838 890 | 0 | -4 746 633 | -4 983 965 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | 0 | | | 0 | 0 | 0 | 0 | 0 | 0 |
| 5. Precizēta finansiālā ietekme | | | x | | | 0 | x | 0 | x | 0 | 0 |
| 5.1. valsts pamatbudžets | | | 0 | 0 | 0 | 0 |
| 5.2. speciālais budžets | | | 0 | 0 | 0 | 0 |
| 5.3. pašvaldību budžets | | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | | Galvenās izmaiņas Asistenta pakalpojumam pašvaldībās no 2021.gada 1.jūlija:   * tiek noteikta asistenta pakalpojuma 1h cena:   + par personai nodrošinātu 1h pavadoņa un asistenta pakalpojumu no valsts budžeta tiek segti izdevumi atbilstoši pakalpojuma cenas kalkulācijai – 4.73 *euro*/1h, nosakot 5% administrēšanas izdevumiem;   + par nepilngadīgai personai nodrošinātu 1h sociālās aprūpes pakalpojumu no pašvaldību budžeta tiek segti izdevumi atbilstoši pakalpojuma cenas kalkulācijā noteiktajam atalgojuma apmēram – 4.50 *euro*/1h, administrēšanas izdevumus sedz pašvaldība. * pavadoņa, asistenta un sociālās aprūpes veicēja atalgojums pielīdzināts ministrijas padotībā esošo ilgstošas sociālās aprūpes un sociālās rehabilitācijas iestāžu aprūpētāju algai - 608 *euro* par slodzi\*.   *\* Apmērs atbilstoši MK 29.01.2013. noteikumiem Nr.66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību" - 3. mēnešalgu grupa 3. kategorijas maksimālā robeža, 39 saime, I līmenis.*  Prognozētais pakalpojuma saņēmēju skaits  2021.gadā - 11 106 personas (t.sk. 2600 bērni), 2022.gadā – 11 661, 2023.gadā – 12 244 personas (pieaugums ik gadu vidēji par 5%).  Ministru kabineta 2020.gada 22.septembra sēdē tika atbalstīts LM fiskāli neitrāls priekšlikums par LM prioritārā pasākuma “Asistenta pakalpojuma pārskatīšana” īstenošanai 2021.gadā 9 486 120 *euro*, 2022.gadā 21 364 224 *euro* un 2023.gadā un turpmāk ik gadu 23 372 967 *euro*, finansējumu pārdalot no speciālā budžeta apakšprogrammas 04.02.00 “Nodarbinātības speciālais budžets” tajā skaitā:   * apakšprogrammai 05.01.00 “Sociālās rehabilitācijas valsts programmas” pārējiem valsts budžeta uzturēšanas izdevumu transfertiem pašvaldībām 2021.gadā 9 349 520 *euro*, 2022.gadā 21 364 224 *euro* un 2023.gadā un turpmāk ik gadu 23 372 967 *euro*, lai nodrošinātu asistenta pakalpojuma pašvaldībās apmaksu; * apakšprogrammai 97.02.00 "Nozares centralizēto funkciju izpilde" 2021.gadā 136 600 *euro*, tajā skaitā, kapitālajiem izdevumiem 64 000 *euro*, lai nodrošinātu vienotās sociālās politikas monitoringa informācijas sistēmas (SPOLIS) pielāgošanu un pārējiem valsts budžeta uzturēšanas izdevumu transfertiem pašvaldībām 72 600 *euro*, lai nodrošinātu pašvaldību sociālās palīdzības un sociālo pakalpojumu administrēšanas lietojumprogrammas (SOPA) pielāgošanu (transferta pārskaitīšanai Rīgas domes Labklājības departamentam).   ***Detalizētus aprēķinus skat. anotācijas pielikumā “Asistenta pakalpojuma pašvaldībās izmaiņu ietekme uz valsts budžetu un pašvaldību budžetiem”.*** | | | | | | | | |
| 6.1. detalizēts ieņēmumu aprēķins | | |
| 6.2. detalizēts izdevumu aprēķins | | |
| 7. Amata vietu skaita izmaiņas | | | Nav | | | | | | | | |
| 8. Cita informācija | | | Papildu valsts budžeta finansējums likumprojektā ietverto pasākumu īstenošanai saistībā ar prioritārā pasākuma “Asistenta pakalpojuma pārskatīšana” īstenošanu iekļauts Labklājības ministrijas maksimāli pieļaujamajā valsts pamatbudžeta izdevumu kopējā apjomā 2021., 2022. un 2023.gadam un atbilstoši tiks iestrādāts likumprojektā “Par valsts budžetu 2021.gadam” un likumprojektā “Par vidēja termiņa budžeta ietvaru 2021., 2022. un 2023.gadam”. | | | | | | | | |
|  | | | | | | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | | | | | |
| 1. | Saistītie tiesību aktu projekti | | | Likumprojekts izskatāms vienotā paketē ar likumprojektu „Par valsts budžetu 2021.gadam” un likumprojektu “Grozījumi likumā “Par valsts sociālo apdrošināšanu””.  Pēc likumprojekta pieņemšanas Saeimā nepieciešami grozījumi:   1. Ministru kabineta 2012.gada 18.decembra noteikumos Nr.942 “Kārtība, kādā piešķir un finansē asistenta pakalpojumu pašvaldībā, augstskolā un koledžā”; 2. Ministru kabineta 2014. gada 23. decembra noteikumos Nr. 805 “Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību”; 3. Ministru kabineta 2014. gada 30. septembra noteikumos Nr. 587 “Valsts sociālās politikas monitoringa informācijas sistēmas noteikumi”. | | | | | | | | |
| 2. | Atbildīgā institūcija | | | Labklājības ministrija | | | | | | | | |
| 3. | Cita informācija | | | Nav | | | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | | | | |
| Likumprojekts šo jomu neskar | | | | | | | | | | | | |
| **VI. Sabiedrības līdzdalība un komunikācijas aktivitātes** | | | | | | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | | Pēc likumprojekta spēkā stāšanās sabiedrība tiks informēta ar Ministrijas mājaslapas starpniecību, kā arī elektroniski nosūtot informāciju nozari pārstāvošajām organizācijām un pašvaldību pārstāvjiem. | | | | | | | |
| 2. | Sabiedrības līdzdalība projekta izstrādē | | | | Sabiedrības pārstāvji tika iesaistīti un viedoklis uzklausīts Ziņojuma sagatavošanas gaitā. Ziņojums tika nodots sabiedriskai apspriešanai no 2019.gada 10.oktobra līdz 31.oktobrim, ievietojot paziņojumu par sabiedrisko apspriešanu Ministrijas un Valsts kancelejas tīmekļa vietnē ([www.lm.gov.lv](http://www.lm.gov.lv) un www.mk.gov.lv). Sabiedriskajā apspriešanā par Ziņojumu viedokli sniedza septiņas personu ar invaliditāti intereses pārstāvošas nevalstiskās organizācijas (Latvijas Muguras smadzeņu bojājumu biedrība, biedrība “Auces novada Sociālo inovāciju parks”, Latvijas Miopātijas slimnieku asociācija “SARTORIUS”, biedrība “Wings for Wheels”, Latvijas spina bifida un hidrocefālijas biedrība, biedrība “Oranžais stars”, biedrība “Latvijas Diabēta centrs”), astoņas privātpersonas un Rīgas Sociālais dienests. 2020.gada 25.februārī notika darba grupas asistenta pakalpojuma pilnveidošanai sanāksme, kurā Ministrija dalībniekus iepazīstināja ar Ziņojumā piedāvātajiem asistenta pakalpojuma pilnveidošanas risinājumu variantiem. Darba grupā ir pārstāvji no Labklājības ministrijas, Izglītības un zinātnes ministrijas, Latvijas Pašvaldību savienības, biedrības “Latvijas Pašvaldību sociālo dienestu vadītāju apvienība”, biedrības “Latvijas Neredzīgo biedrība”, nodibinājuma “Invalīdu un viņu draugu apvienība “Apeirons””, biedrības “Latvijas Cilvēku ar īpašām vajadzībām sadarbības organizācija “SUSTENTO”” un biedrības “Latvijas Autisma apvienība”. Darba grupā pastāvīgi piedalās eksperti no Rīgas Sociālā dienesta, Valsts sociālās aprūpes centra “Zemgale” un biedrības “Latvijas Muguras smadzeņu bojājumu biedrība”. | | | | | | | |
| 3. | Sabiedrības līdzdalības rezultāti | | | | Darba grupas asistenta pakalpojuma pilnveidošanai 2020.gada 25.februāra sanāksmē tika pausts atbalsts Ziņojuma 1.A risinājuma variantiem, kas cita starpā paredz atalgojuma palielināšanu un atskaitīšanās samazināšanu. | | | | | | | |
| 4. | Cita informācija | | | | Nav | | | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | | | | | |
| 1. | | Projekta izpildē iesaistītās institūcijas | | | VDEĀVK, Pašvaldību sociālie dienesti. | | | | | | | |
| 2. | | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | Likumprojekta izpilde neietekmēs pārvaldes funkcijas vai institucionālo struktūru. Jaunu institūciju izveide, esošu institūciju likvidācija vai reorganizācija nav nepieciešama. | | | | | | | |
| 3. | | Cita informācija | | | Nav | | | | | | | |

Labklājības ministre R. Petraviča

Einārs Grāveris, 67021593

Einars.graveris@lm.gov.lv

v\_sk = 3309